നെടുങ്കണ്ടത്ത് 13കാരന്റെ മരണം: അബദ്ധത്തില് മരിച്ചതല്ല, അന്വേഷണത്തില് വഴിത്തിരിവ് നെടുങ്കണ്ടം: കഴുത്തില് പ്ലാസ്റ്റിക് കയര് കുരുങ്ങി 13 വയസ്സുകാരന് മരിച്ച സംഭവത്തില് വഴിത്തിരിവ്. കുട്ടി തൂങ്ങിമരിച്ചതെന്നാണ് പൊലീസിന്റെ പ്രാഥമിക നിഗമനം. കളിക്കുന്നതിനിടെ അബദ്ധത്തില് കയര് കുരുങ്ങി മരിച്ചെന്നാണ് ആദ്യം കരുതിയത്. എന്നാല്, കയറില് കുരുക്കിട്ട് സ്വയം തൂങ്ങിയതാവാം എന്നാണ് സംഭവസ്ഥലം പരിശോധിച്ച ശേഷം പൊലീസിന്റെ നിഗമനം. വിശദമായ അന്വേഷണത്തിന് പ്രത്യേക സംഘം രൂപീകരിച്ചു. വാഴവര പരപ്പനങ്ങാടി മടത്തുംമുറിയില് ബിജു ഫിലിപ് സൗമ്യ ദമ്ബതികളുടെ മകന് ജെറോള്ഡാണ് അപ്പു മരിച്ചത്. ഇടുക്കി മെഡിക്കല് കോളജില് പോസ്റ്റ്മോര്ട്ടം നടത്തിയ ശേഷം ജെറോള്ഡിന്റെ മൃതദേഹം ബന്ധുക്കള്ക്കു വിട്ടുനല്കി. ബിജു ഫിലിപ്പിന്റെ സഹോദരിയുടെ നെടുങ്കണ്ടത്തെ വീട്ടിലാണ് അപകടം നടന്നത്. വെള്ളി 3 ന് ശേഷം വീടിന്റെ ടെറസിലാണ് സംഭവം. ജെറോള്ഡിന്റെ കൂടെയുണ്ടായിരുന്ന കുട്ടികള് ഓണ്ലൈന് ക്ലാസില് പങ്കെടുക്കുകയായിരുന്നു. ബിജുവിന്റെ സഹോദരി ബിന്ദു വീട്ടിനുള്ളിലായിരുന്നു. കുട്ടികളുടെ ഓണ്ലൈന് ക്ലാസ് കഴിഞ്ഞിട്ടും ജെറോള്ഡിനെ കാണാതെ വന്നതോടെ വീട്ടുകാര് നടത്തിയ തിരച്ചിലിലാണ് ടെറസിനു മുകളില് കയറില് തൂങ്ങിയ നിലയില് കണ്ടത്. നെടുങ്കണ്ടത്തെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാന് കഴിഞ്ഞില്ല. ജെറോള്ഡ് ഉപയോഗിച്ചിരുന്ന ഫോണ് കസ്റ്റഡിയിലെടുത്ത് പരിശോധന നടത്തി.